English: Can I thank Heledd Fychan for those comments and questions? And I think she and I are very much on the same page. We set out the programme for government, and our programme for government was very clear that inclusion, diversity, equality - whether that's gender, whether that's in our BAME communities, whether it's people with disabilities, whatever that is, our inclusion agenda covers all of them, and so we are absolutely committed. Our diversity agenda is not just about BAME communities; it is about all areas where we need to do more work. And the point you're making about the gaming industry, we see many areas where men still seem to dominate. It seems to be something that we struggle to get women involved in in certain areas, and that includes sporting areas as well. You'll know that I'm a huge football fan, and I would have given my eye teeth as a child to have been able to have played football, but, unfortunately, I was only ever taken to watch on the terraces, because it's men who played football. Now, that's changed. That's changed such a lot now. I mean, actually, the fastest growing number of people involved in football in Wales is girls - women and girls. So, it can be done, and it has to be done, and that's certainly part of our objective. Because, as you quite rightly say, the diversity that we have in all of our sectors, in all of our cultural sectors and in all forms of life, has to reflect society in Wales and not just the dominant traits in those particular industries. I would say, in terms of freelancers, through the process of COVID we identified that freelancers was an area initially that had fallen through the gaps. We plugged that gap, we did ensure that freelancers were supported in a way that they weren't supported in other parts of the UK. And we have seen skills initiatives with freelancers as well. We've got a scheme called Step Across, which is a transferable skills project, designed to match freelancers from theatres and events to roles in the screen sector. So, we've tried to do work with those. We've got a scheme called Stepping Up 2021, which is a partnership with a UK-wide body, actually, ScreenSkills, to provide opportunities for freelancers ready to take their next move into a new job or role. We've got the return to work for creative workers, which was a union-led training scheme. It was led by the Broadcasting, Entertainment, Communications and Theatre Union, in fact, where they provide training for over 200 freelancers from music, digital and screen sectors across Wales, many of whom were without work during lockdown. So, it's not that they have been forgotten; they're far from being forgotten. In fact, we've now got the freelancers pledge that you'll be aware of as well. In terms of where we go with continued support in the creative sectors, the COVID recovery fund 3, this is something that I continue to have conversations with my colleague Vaughan Gething, the economy Minister, about in terms of the overall level of support that we can continue to offer for all businesses in light of the ongoing COVID pandemic situation. So, I'm not in a position to tell you what that is today, but I can assure you that it is a continuing discussion that we have around that. And I take your point in terms of the Welsh language. Again, the Welsh language commitments and requirements run through our manifesto and are set out in everything that we want to do. I will take on board the comments that you've made about that being more explicit, perhaps, in some of our schemes than they otherwise are, but they are well intentioned and they certainly will be in there. I think that covered most of the things that you raised, Heledd. Thank you.
Welsh: A gaf i ddiolch i Heledd Fychan am y sylwadau a'r cwestiynau yna? Ac rwy'n credu ei bod hi a fi'n cytuno'n llwyr. Gwnaethom ni nodi'r rhaglen lywodraethu, ac yr oedd ein rhaglen lywodraethu ni'n glir iawn bod cynhwysiant, amrywiaeth, cydraddoldeb - boed hynny'n rhywedd, boed hynny'n ein cymunedau BAME, boed hynny'n bobl ag anableddau, beth bynnag yw hynny, mae ein hagenda cynhwysiant yn cynnwys pob un ohonyn nhw, ac felly rydym ni wedi ymrwymo'n llwyr. Nid yw'n hagenda amrywiaeth yn ymwneud â chymunedau BAME yn unig; mae'n ymwneud â phob maes lle mae angen i ni wneud mwy o waith. A'r pwynt yr ydych chi'n ei wneud ynghylch y diwydiant gemau hapchwarae, gwelwn ni lawer o feysydd lle mae dynion yn dal i'w gweld yn cael lle blaenllaw. Mae'n ymddangos yn rhywbeth yr ydym ni'n ei chael yn anodd, sef cael menywod i gymryd rhan mewn rhai meysydd, ac mae hynny'n cynnwys meysydd chwaraeon hefyd. Byddwch chi'n gwybod fy mod i'n gefnogwr pêl-droed brwd, a byddwn i wedi rhoi unrhyw beth pan oeddwn yn blentyn i fod wedi gallu cael chwarae pêl-droed, ond, yn anffodus, cefais fynd i wylio ar y terasau yn unig, oherwydd dynion oedd yn chwarae pêl-droed. Nawr, mae hynny wedi newid. Mae hynny wedi newid gymaint nawr. Hynny yw, mewn gwirionedd, merched yw'r nifer sy'n tyfu gyflymaf o ran y bobl sy'n ymwneud â phêl-droed yng Nghymru - menywod a merched. Felly, mae'n bosibl ei wneud, ac mae'n rhaid gwneud hynny, ac mae hynny'n sicr yn rhan o'n hamcan. Oherwydd, fel y dywedwch chi'n gwbl briodol, mae'n rhaid i'r amrywiaeth sydd gennym ni ym mhob un o'n sectorau, ym mhob un o'n sectorau diwylliannol ac ym mhob math o fywyd, adlewyrchu cymdeithas yng Nghymru ac nid dim ond y nodweddion amlycaf yn y diwydiannau penodol hynny. Byddwn i'n dweud, o ran gweithwyr llawrydd, drwy broses COVID roeddem ni wedi nodi bod gweithwyr llawrydd yn faes a oedd wedi syrthio drwy'r rhwyd ar y cychwyn. Gwnaethom ni wneud yn iawn am hynny, gwnaethom ni sicrhau bod gweithwyr llawrydd yn cael eu cefnogi mewn ffordd nad oedden nhw'n cael eu cefnogi mewn rhannau eraill o'r DU. Ac rydym ni wedi gweld mentrau sgiliau gyda gweithwyr llawrydd hefyd. Mae gennym ni gynllun o'r enw Step Across, sy'n brosiect sgiliau trosglwyddadwy, sydd wedi'i gynllunio i baru gweithwyr llawrydd o theatrau a digwyddiadau â rolau yn y sector sgrin. Felly, rydym ni wedi ceisio gwneud gwaith gyda'r rheini. Mae gennym ni gynllun o'r enw Camu Fyny 2021, sy'n bartneriaeth â chorff ledled y DU, a dweud y gwir, ScreenSkills, i ddarparu cyfleoedd i weithwyr llawrydd sy'n barod i symud ymlaen i swydd neu swyddogaeth newydd. Mae gennym ni'r dychwelyd at weithio ar gyfer gweithwyr creadigol, a oedd yn gynllun hyfforddi dan arweiniad undebau. Cafodd ei arwain gan yr Undeb Darlledu, Adloniant, Cyfathrebu a Theatrau, a dweud y gwir, lle maen nhw'n darparu hyfforddiant i dros 200 o weithwyr llawrydd o sectorau cerddoriaeth, digidol a sgrin ledled Cymru, yr oedd llawer ohonyn nhw heb waith yn ystod y cyfyngiadau symud. Felly, na, ni chawsant eu hanghofio: maen nhw ymhell o gael eu hanghofio. Yn wir, mae gennym ni nawr yr addewid i weithwyr llawrydd y byddwch chi'n ymwybodol ohono hefyd. O ran ble yr awn ni gyda chefnogaeth barhaus yn y sectorau creadigol, y gronfa adferiad COVID 3, mae hon yn rhywbeth yr wyf i'n parhau i gael sgyrsiau gyda fy nghyd-Aelod Vaughan Gething, Gweinidog yr Economi, amdani, o ran lefel gyffredinol y cymorth y gallwn barhau i'w gynnig i bob busnes yng ngoleuni'r sefyllfa barhaus o ran pandemig COVID. Felly, nid wyf i mewn sefyllfa i ddweud wrthych chi beth yw hynny heddiw, ond gallaf i eich sicrhau chi fod gennym ni drafodaeth barhaus ynghylch hynny. Ac rwy'n cymryd eich pwynt chi o ran y Gymraeg. Unwaith eto, mae ymrwymiadau i'r Gymraeg a'i gofynion yn rhedeg drwy ein maniffesto ac maen nhw wedi'u nodi ym mhopeth yr ydym ni eisiau'i wneud. Rwy'n derbyn y sylwadau yr ydych wedi'u gwneud o ran gwneud hynny'n fwy eglur, efallai, yn rhai o'n cynlluniau nag y maen nhw fel arall, ond mae ganddyn nhw fwriadau da ac yn sicr byddan nhw yno. Rwy'n credu bod hynny'n cynnwys y rhan fwyaf o'r pethau yr oeddech chi wedi'u codi, Heledd. Diolch.